cyanic-selkie/wikianc huggingface dataset:
দক্ষিণ চব্বিশ পরগনা জেলা
প্রশাসনিক বিভাগ
থাম্ব|দক্ষিণ চব্বিশ পরগনা জেলার মহকুমা দক্ষিণ চব্বিশ পরগনা অতীতের সাতগাঁ বা সপ্তগ্রাম বৃহদাঞ্চলের একটি অংশ। চব্বিশ পরগনা তৈরি হওয়ার আগে দক্ষিণবঙ্গের এই অঞ্চল সেন বংশের সময়কালে বাংলাদেশ রাঢ়, বাগড়ী, বরেন্দ্র, বঙ্গ ও মিথিলা বিভাগে বিভক্ত ছিল। এইগুলির মধ্যে বঙ্গ বিভাগ লক্ষনৌতি, সাতগাঁ বা সপ্তগ্রাম এবং সোনারগাঁ অঞ্চলে বিভক্ত ছিল। আকবরের সময়ে বাংলার প্রথম জরিপে বাংলাকে ১৯টি সরকারে এবং ৫৩টি মহলে ভাগ করা হয়। এগুলির মধ্যে সপ্তগ্রামের সরকারের বিস্তৃতি ছিল উত্তরে পলাশী, পূর্বে কপোতাক্ষ, দক্ষিণে সাগরদ্বীপের হাতিয়ারগড় এবং পশ্চিমে হুগলি নদী পর্যন্ত। ১৭২২ সালে মুর্শিদকুলী খাঁয়ের সময়ে এই পরগনাগুলিকে চাকলা হুগলীর অন্তর্ভুক্ত করা হয়। ১৮৬১ সালে সমগ্র জেলাকে ৮টি মহকুমায় ভাগ করা হয়। এই মহকুমাগুলি হলো ১) আলিপুর, ২) ডায়মন্ড হারবার, ৩) বারাসাত, ৪) ব্যারাকপুর, ৫) দম দম, ৬) বারুইপুর, ৭) বসিরহাট এবং ৮) সাতক্ষিরা। ১৯৮৬ সালে চব্বিশ পরগনাকে উত্তর চব্বিশ পরগনা ও দক্ষিণ চব্বিশ পরগনায় বিভক্ত করা হয়।
বর্তমানে দক্ষিণ চব্বিশ পরগনা জেলা পাঁচটি মহকুমায় বিভক্ত: আলিপুর সদর, বারুইপুর, ডায়মন্ড হারবার, ক্যানিং ও কাকদ্বীপ।
এই জেলার সদর আলিপুরে অবস্থিত। জেলায় মোট ৩৩টি থানা, ২৯টি সমষ্টি উন্নয়ন ব্লক, ৭টি পুরসভা ও ৩১২টি গ্রাম পঞ্চায়েত রয়েছে। দক্ষিণ চব্বিশ পরগনার অন্তর্গত সুন্দরবন অঞ্চল বারোটি সমষ্টি উন্নয়ন ব্লক জুড়ে অবস্থিত: সাগর, নামখানা, কাকদ্বীপ, পাথরপ্রতিমা, কুলতলি, মথুরাপুর ১, মথুরাপুর ২, জয়নগর ২, ক্যানিং, ক্যানিং ২, বাসন্তী ও গোসাবা। জেলায় মোট ৩৭টি দ্বীপ আছে।
পৌরসভা এলাকাগুলি ছাড়া দক্ষিণ চব্বিশ পরগনার প্রত্যেকটি মহকুমার অন্তর্গত সমষ্টি উন্নয়ন ব্লকগুলি আবার গ্রামীণ অঞ্চল ও জনগণনা নগরে বিভক্ত। জেলায় মোট ১১৮টি নগরাঞ্চল রয়েছে: সাতটি পুরসভা ও ১১১টি জনগণনা নগর।
আলিপুর সদর মহকুমা
আলিপুর সদর মহকুমার অন্তর্গত এলাকাগুলি হল:
ক্যানিং মহকুমা
ক্যানিং মহকুমা নিম্নলিখিত অঞ্চলগুলি নিয়ে গঠিত:
ডায়মন্ড হারবার মহকুমা
ডায়মন্ড হারবার মহকুমা নিম্নলিখিত অঞ্চলগুলি নিয়ে গঠিত:
বারুইপুর মহকুমা
বারুইপুর মহকুমা নিম্নলিখিত অঞ্চলগুলি নিয়ে গঠিত:
জনপরিসংখ্যান
২০১১ সালের জনগণনা অনুযায়ী, দক্ষিণ চব্বিশ পরগনা জেলার মোট জনসংখ্যা ৮,১৬১,৯৬১, যা হন্ডুরাস রাষ্ট্র অথবা মার্কিন যুক্তরাষ্ট্রের ভার্জিনিয়া রাজ্যের জনসংখ্যার প্রায় সমান। ভারতের মোট ৬৪০টি জেলার মধ্যে জনসংখ্যার নিরিখে এই জেলার স্থান ষষ্ঠ। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ১৮.০৫ শতাংশ। দক্ষিণ চব্বিশ পরগনা জেলার লিঙ্গানুপাতের হার হল প্রতি ১০০০ পুরুষে ৯৪৯ জন মহিলা এবং সাক্ষরতার হার ৭৮.৫৭ শতাংশ।
দক্ষিণ চব্বিশ পরগনা জেলার নিম্নলিখিত পুরসভা ও জনগণনা নগরগুলি ২০১১ সালের জনগণনার প্রতিবেদন অনুযায়ী কলকাতা মহানগরীয় অঞ্চলের অন্তর্গত (পুরসভা ও জনগণনা নগরগুলি বন্ধনীর মধ্যে যথাক্রমে "পু." ও "জ. ন." হিসাবে উল্লিখিত): জোকা (জ. ন.), চটা কালিকাপুর (জ. ন.), গন্যে গঙ্গাধরপুর (জ. ন.), রামেশ্বরপুর (জ. ন.), অসুতি (জ. ন.), হাঁসপুকুরিয়া (জ. ন.), কালুয়া (জ. ন.), রামচন্দ্রপুর (জ. ন.), সামালি (জ. ন.), মহেশতলা (পু.), উত্তর রায়পুর (জ. ন.), বলরামপুর (জ. ন.), বুইটা (জ. ন.), বেনজানহারি আচারিয়াল (জ. ন.), অভিরামপুর (জ. ন.), নিশ্চিন্তপুর (জ. ন.), বিড়লাপুর (জ. ন.), চক কাশীপুর (জ. ন.), চক আলমপুর (জ. ন.), বোওয়ালি (জ. ন.), দক্ষিণ রায়পুর (জ. ন.), পোয়ালি (জ. ন.), পূজালি (পু.), বজবজ (পু.), দৌলতপুর (জ. ন.), ভাসা (জ. ন.), বিষ্ণুপুর (জ. ন.), কন্যানগর (জ. ন.), নহাজারি (জ. ন.), নাদাভাঙা (জ. ন.), কঙ্গনবেড়িয়া (জ. ন.), বোড়া গগনগোহালিয়া (জ. ন.), চন্দনদহ (জ. ন.), বড়কালিকাপুর (জ. ন.), পাথরবেড়িয়া (জ. ন.), রামকৃষ্ণপুর (জ. ন.), আমতলা (জ. ন.), কৃপারামপুর (জ. ন.), চক এনায়েতনগর (জ. ন.), মরিচা (জ. ন.), ভাঙর রঘুনাথপুর (জ. ন.), গোবিন্দপুর (জ. ন.), রাধানগর (জ. ন.), দাংগা (জ. ন.), রামচন্দ্রপুর (জ. ন.), বিদ্যাধরপুর (জ. ন.), কালিকাপুর (জ. ন.), চক বেড়িয়া (জ. ন.), সাহেবপুর (জ. ন.), রাজপুর সোনারপুর (পু.), পেটুয়া (জ. ন.), গড়িয়া (জ. ন.), পাঁচঘড়া (জ. ন.), মল্লিকপুর (জ. ন.), হরিহরপুর (জ. ন.), চম্পাহাটি (জ. ন.), সোলগোহালিয়া (জ. ন.), নারিদানা (জ. ন.), সালিপুর (জ. ন.), খোদার বাজার (জ. ন.), কোমারহাট (জ. ন.), বারুইপুর (পু.), রায়নগর (জ. ন.), কালিকাপুর বারাসাত (জ. ন.), বহড়ু (জ. ন.), উত্তরপারাঞ্জি (জ. ন.), আলিপুর (জ. ন.), উত্তর দুর্গাপুর (জ. ন.) ও জয়নগর মজিলপুর (পু.).
ভাষা
২০০১ সালের জনগণনা অনুযায়ী, দক্ষিণ চব্বিশ পরগনা জেলার মোট জনংখ্যার ৯৭.৯ শতাংশের মাতৃভাষা বাংলা; ১.৫ শতাংশের মাতৃভাষা হিন্দি, ০.৩ শতাংশের মাতৃভাষা উর্দু এবং ওড়িয়া ও তেলুগু-ভাষী লোকের সংখ্যা ০.১ শতাংশ করে।
শিক্ষাব্যবস্থা
২০১১ সালের জনগণনার প্রতিবেদন অনুযায়ী, দক্ষিণ চব্বিশ পরগনা জেলায় সাক্ষরতার হার ৭৭.৫১ শতাংশ। আলিপুর সদর মহকুমায় সাক্ষরতার হার ৮১.১৪ শতাংশ, বারুইপুর মহকুমায় ৭৭.৪৫ শতাংশ, ক্যানিং মহকুমায় ৭০.৯৮ শতাংশ, ডায়মন্ড হারবার মহকুমায় ৭৬.২৬ শতাংশ এবং কাকদ্বীপ মহকুমায় সাক্ষরতার হার ৮২.০৪ শতাংশ।
দক্ষিণ চব্বিশ পরগনা জেলার উল্লেখযোগ্য উচ্চশিক্ষা প্রতিষ্ঠানগুলি হল ডায়মন্ড হারবার মহিলা বিশ্ববিদ্যালয়, নেওটিয়া বিশ্ববিদ্যালয় (সরিষা) ও ডায়মন্ড হারবার সরকারি মেডিকেল কলেজ ও হাসপাতাল।
নিচের সারণিতে ২০১৩-১৪ সালের হিসাব অনুযায়ী দক্ষিণ চব্বিশ পরগনা জেলার শিক্ষাব্যবস্থার একটি সামগ্রিক চিত্র তুলে ধরা হল (তথ্যপরিসংখ্যান সংখ্যায় প্রদত্ত হয়েছে):
স্বাস্থ্য পরিষেবা
নিচের সারণিতে (সকল তথ্য সংখ্যায় দেওয়া হল) ২০১৪ সালের হিসেব অনুযায়ী দক্ষিণ চব্বিশ পরগনা জেলার সকল হাসপাতাল, স্বাস্থ্য কেন্দ্র ও স্বাস্থ্য উপকেন্দ্রে লভ্য চিকিৎসা পরিষেবার বিবরণ দেওয়া হল: দ্র: জেলাওয়াড়ি তথ্যের মধ্যে দক্ষিণ চব্বিশ পরগনা জেলার যে অংশগুলি কলকাতা পৌরসংস্থার অন্তর্গত সেখানকার তথ্য সংযোজিত হয়নি। চিকিৎসকদের সংখ্যা বেসরকারি বাদে দেখানো হয়েছে।
গ্রামীণ দারিদ্র্য
২০০৫ সালে একটি গ্রামীণ গৃহস্থালী সমীক্ষায় জানা যায়, দক্ষিণ চব্বিশ পরগনা জেলার মোট জনসংখ্যার ৩৪.১১ শতাংশ দারিদ্র্যসীমার নিচে অবস্থান করছে, যা রাজ্য ও জাতীয় দারিদ্র্য অনুপাতের অনেক উপরে। উল্লেখ্য, সুন্দরবনের জনবসতি এলাকায় অবস্থিত তেরোটি সমষ্টি উন্নয়ন ব্লকের নথিবদ্ধ দারিদ্র্য অনুপাত নিম্ন দারিদ্র্যসীমায় অবস্থানকারী জনসংখ্যার ৩০ শতাংশের উপরে এবং আটটি ব্লকের ক্ষেত্রে এই হার ৪০ শতাংশের উপরে।
অনুন্নত অঞ্চল অনুদান তহবিল
দক্ষিণ চব্বিশ পরগনা জেলা অনুন্নত অঞ্চলের তালিকাভুক্ত। এই জেলাটি অনুন্নত অঞ্চল অনুদান তহবিল থেকে আর্থিক সাহায্য লাভ করে। ভারত সরকার সৃষ্ট এই তহবিল গঠনের উদ্দেশ্য ছিল উন্নয়নের ক্ষেত্রে আঞ্চলিক বৈষম্য দূরীকরণ। ২০১২ সালের হিসাব অনুযায়ী, দেশের মোট ২৭২টি জেলা এই তালিকার অন্তর্ভুক্ত, যার মধ্যে পশ্চিমবঙ্গের এগারোটি জেলা রয়েছে।
মৎস্যচাষ
মৎস্যচাষ সমগ্র দক্ষিণ চব্বিশ পরগনা জেলার জীবিকার একটি গুরুত্বপূর্ণ উৎস। ২০০১ সালের হিসাব অনুযায়ী, সাড়ে চার লক্ষেরও বেশি লোক এই জেলায় মৎস্যচাষের সঙ্গে যুক্ত। এদের মধ্যে ২.৫৭ লক্ষ মানুষের বাস সুন্দরবন বসতি অঞ্চলের তেরোটি ব্লকে।
১৯৯৭ থেকে ২০০৮
গোসাবা, বাসন্তী, কুলতলি, ক্যানিং পশ্চিম, সোনারপুর, বিষ্ণুপূর্ব পূর্ব, মগরাহাট পূর্ব, মন্দিরবাজার ও কুলপি বিধানসভা কেন্দ্রগুলি ছিল তফসিলি জাতি-তালিকাভুক্ত প্রার্থীদের জন্য সংরক্ষিত। উত্তর চব্বিশ পরগনা জেলার অন্তর্গত একটি বিধানসভা কেন্দ্র এবং গোসাবা, বাসন্তী, কুলতলি, জয়নগর, ক্যানিং পশ্চিম ও ক্যানিং পূর্ব বিধানসভা কেন্দ্র নিয়ে গঠিত জয়নগর লোকসভা কেন্দ্রটিও তফসিলি জাতি-তালিকাভুক্ত প্রার্থীদের জন্য সংরক্ষিত ছিল। যাদবপুর লোকসভা কেন্দ্র গঠিত হয়েছিল বারুপুর, বিষ্ণুপুর পূর্ব, কবিতীর্থ, যাদবপুর, বেহালা পশ্চিম, বেহালা পূর্ব ও মগরাহাট পশ্চিম বিধানসভা কেন্দ্র নিয়ে। বিষ্ণুপুর পশ্চিম, গার্ডেনরিচ, মহেশতলা, বজবজ, সাতগাছিয়া, ফলতা ও ডায়মন্ড হারবার বিধানসভা কেন্দ্র নিয়ে গঠিত হয়েছিল ডায়মন্ড হারবার লোকসভা কেন্দ্রটি। মগরাহাট পূর্ব, মন্দিরবাজার, মথুরাপুর, কুলপি, পাথরপ্রতিমা, কাকদ্বীপ ও সাগর বিধানসভা কেন্দ্র নিয়ে গঠিত হয় মথুরাপুর লোকসভা কেন্দ্র। এই কেন্দ্রটিও তফসিলি জাতি-তালিকাভুক্ত প্রার্থীদের জন্য সংরক্ষিত হয়। উত্তর চব্বিশ পরগনা জেলার অন্তর্গত ছয়টি বিধানসভা কেন্দ্র-সহ ভাঙড় বিধানসভা কেন্দ্রটি অন্তর্ভুক্ত হয়েছিল বসিরহাট লোকসভা কেন্দ্রে। কলকাতা জেলার অন্তর্গত অন্য তিনটি বিধানসভা কেন্দ্র এবং আলিপুর, ঢাকুরিয়া, টালিগঞ্জ ও সোনারপুর বিধানসভা কেন্দ্রগুলি ছিল কলকাতা দক্ষিণ লোকসভা কেন্দ্রের অন্তর্গত।
২০০৮ থেকে বর্তমান
২০০৮ সালে সীমানা-পুনর্নির্ধারন কমিশনের নির্দেশ অনুযায়ী পশ্চিমবঙ্গের বিধানসভা ও লোকসভা কেন্দ্রগুলির সীমানা পুনর্নির্ধারণ করা হয়। এই সময় দক্ষিণ চব্বিশ পরগনা জেলাকে একত্রিশটি বিধানসভা কেন্দ্রে বিভক্ত করা হয়। বারুইপুর পূর্ব, বাসন্তী, ক্যানিং পশ্চিম, গোসাবা, কুলতলি, জয়নগর, মগরাহাট পূর্ব ও মন্দিরবাজার বিধানসভা কেন্দ্রগুলি তফসিলি জাতি-তালিকাভুক্ত প্রার্থীদের জন্য সংরক্ষিত করা হয়।
মেলা
পশ্চিমবঙ্গের অন্যান্য জেলার মতো দক্ষিণ চব্বিশ পরগনা জেলাতেও অসংখ্য মেলা আয়োজিত হয়। এগুলির মধ্যে প্রধান মেলাগুলি হল: গঙ্গাসাগর মেলা, জয়নগরের দোল উৎসবের মেলা, মজিলপুরের ধন্বন্তরির বেশের মেলা, বড়িশার চণ্ডীমেলা ও আছিপুরের চীনা মন্দিরের মেলা।
জয়নগরের দোল উৎসবের মেলা
প্রতি বছর দোল পূর্ণিমায় জয়নগরে দুর্গাপুর গ্রামের আরাধ্য দেবতা শ্যামসুন্দরের মন্দিরে পক্ষকাল ব্যাপী উৎসব ও মেলা আয়োজিত হয়। কথিত আছে, ষোড়শ শতাব্দীতে সুন্দরবন অঞ্চলের তদনীন্তন শাসক প্রতাপাদিত্য রায়ের আত্মীয় বসন্ত রায় আদিগঙ্গার তীরে খাড়ি ছত্রভোগের জঙ্গলের মধ্যে এক বৈষ্ণব মন্দিরে রাধাবল্লভ, মদনমোহন ও শ্যামসুন্দর নামে তিনটি কৃষ্ণবিগ্রহ প্রতিষ্ঠা করেন। একবার প্রাকৃতিক দুর্যোগে জলস্ফীতি ও ভূমিকম্পের ফলে এই স্থান সম্পূর্ণ জনশূন্য হয়ে পড়ে। পরবর্তীকালে দক্ষিণ বিষ্ণুপুর থেকে এক তান্ত্রিক জঙ্গলে এসে মূর্তিগুলি দেখতে পান এবং সেগুলিকে উদ্ধার করে জয়নগরের জমিদারকে প্রদান করেন। তারপর থেকেই এই দোল উৎসব ও মেলার সূচনা হয়।
ইউনিভার্সিটি অফ ক্যালিফোর্নিয়া মিউজিয়াম অফ প্যালিয়ন্টোলজি
জাদুঘরটি ভ্যালি লাইফ সায়েন্সেস বিল্ডিং (ভিএলএসবি) এর মধ্যে রয়েছে, এর ডিজাইন করেছেন জর্জ ডাব্লিউ কেলহাম এবং ১৯৩০ সালে এটি সম্পন্ন করেছেন। এর সংগ্রহগুলি মূলত গবেষণার উদ্দেশ্যে এবং এটি জনসাধারণের প্রবেশযোগ্য নয়। সংগ্রহশালা থেকে সীমিত সংখ্যক জীবাশ্ম ভিএলএসবিতে প্রদর্শিত হয়। যদিও এটি বার্কলে ক্যাম্পাসে অবস্থিত, জাদুঘরটি রাজ্যজুড়ে সংগ্রহ করা জীবাশ্ম সংরক্ষণের প্রাথমিক এলাকা।এর আশেপাশের অঞ্চল থেক আসল জীবাশ্মগুলো সংগৃহীত হয়েছে সেগুলো ১৮৬০-১৮৬৭ সাল পর্যন্ত ক্যালিফোর্নিয়া ভূতাত্ত্বিক জরিপের অংশ হিসাবে জড়ো হয়েছিল।
ওয়েবসাইট
ইউনিভার্সিটি অফ ক্যালিফোর্নিয়া মিউজিয়াম অফ প্যালিয়ন্টোলজি হলো প্রথম যাদুঘর ১৯৯০ খ্রিঃ এর আগে যার নিজস্ব একটি ওয়েবসাইট ছিল।ভাল ইন্টারনেট সংযোগের ফলে এটি একটি প্রযুক্তি ভিত্তিক বিশ্ববিদ্যালয়ে অবস্থান তৈরি করে।এই সাইটটি দৃষ্টি আকর্ষণীয় গ্রাফিক্স ব্যবহারের জন্য প্রশংসা পেয়েছে, পাঁচবার ওয়েববি অ্যাওয়ার্ডের জন্য মনোনীত হয়েছিল এবং স্মিথসোনিয়ান ইনস্টিটিউশন থেকে পদক পেয়েছিল। এটি একটি ভুল নামে হলেও, ডিপ ইমপ্যাক্ট মুভিতে এটি একটি ক্যামিওর উপস্থিতি ছিল। <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (February 2010)">উদ্ধৃতি প্রয়োজন  ]
উল্লেখযোগ্য উদাহরণ
অ্যানি মন্টগা আলেকজান্ডার যাদুঘরের প্রথম স্থপতি এবং তিনি কিছু প্রাথমিক অভিযানের নেতৃত্ব দিয়েছিলেন।
অবদান
থাম্ব| একটি [[টাইর‍্যানোসরাস|Tyrannosaurus এর কঙ্কাল যা VLSB এর প্রথম তলায় অবস্থিত ]] অনেক উল্লেখযোগ্য জীবাশ্মবিদ ইউসিএমপিতে কর্মী হিসাবে কাজ করেছেন। প্রতিটি নামের পরে দেওয়া তারিখগুলি নির্দেশ করে যে ব্যক্তিটি কখন বিশ্ববিদ্যালয়ের অনুষদের অংশ ছিল বা যাদুঘরে কাজ করছিল।
উত্তর দিনাজপুর জেলা
উত্তর দিনাজপুর জেলা ভারতের পশ্চিমবঙ্গ রাজ্যের মালদা বিভাগের একটি জেলা। এই জেলার জন্ম হয় ১৮ই চৈত্র ১৩৯৮ বঙ্গাব্দে (১৯৯২ সালের ১লা এপ্রিল), পুর্ব্বতন দিনাজপুর জেলাকে দুটি ভাগে বিভক্ত করে। এটি রায়গঞ্জ সদর মহকুমা এবং ইসলামপুর মহকুমা নিয়ে গঠিত, রায়গঞ্জ এই জেলার জেলাসদর৷
নামকরণ
জনশ্রুতি আছে জনৈক দিনাজ অথবা দিনারাজ দিনাজপুর রাজপরিবারের প্রতিষ্ঠাতা। তার নামানুসারেই রাজবাড়ীতে অবস্থিত মৌজার নাম হয় দিনাজপুর, যা বর্তমানে বাংলাদেশে অবস্থিত৷ পরবর্তীতে ব্রিটিশরা রাজার সম্মানে জেলার নামকরণ করে দিনাজপুর। দেশভাগের পর দিনাজপুর জেলার পশ্চিমাংশ পশ্চিম দিনাজপুর নামে পশ্চিবঙ্গে যুক্ত হলে পরে তার উত্তরাংশ এবং বিহারের কিশানগঞ্জের ইসলামপুর অঞ্চলকে এক করে উত্তর দিনাজপুর জেলার আত্মপ্রকাশ ঘটে৷
ইতিহাস
দিনাজপুর জেলার ইতিহাস প্রায় দু'হাজার বছর পুরানো৷ পৌরাণিক, ঐতিহাসিক, ধর্মীয়, সাংস্কৃৃতিক, প্রাকৃৃৃতিক হম্পদে পরিপূর্ণ উত্তর দিনাজপুর জেলাটি সেন, পাল, মৌর্য ও ইসলামিক শাসনের ঐতিহ্য ও ব্রিটিশ বিরোধী কার্যকলাপের স্মৃৃতি বহন করে চলেছে৷
প্রাক-ইসলামিক যুগ
প্রাচীনকালে অবিভক্ত দিনাজপুর জেলা পুণ্ড্র সাম্রাজ্যের অবিচ্ছেদ্য অংশ ছিলো৷ জনমতানুসারে, উচ্চবর্ণ পুণ্ড্ররা প্রাচীন ঐতরেয় ব্রাহ্মণদের উত্তরসূরী৷ পুণ্ড্রদের অস্তিত্ব হরিবংশম ও মহাভারতেরবপ্রাথমিক পর্যায়গুলোতে পাওয়া যায়৷ ঐতিহাসিকদের মতে পুণ্ড্রবর্ধন সাম্রাজ্যের রাাজধানী মহাস্থানগড়ের ধ্বংসাবশেষ বর্তমান বগুড়া জেলার করতোয়া নদীর পশ্চিম তীরে পাওয়া যায়৷ সাম্রাজ্যের অন্য নগরগুলি হল পুণ্ড্রনগর ও কোটিবর্ষ৷ হিন্দু শাস্ত্র মতে, শ্রীকৃৃষ্ণ দ্বারা বানরাজার হত্যার পর রাজা বিরাট কোটিবর্ষ অঞ্চলের শাসনভার গ্রহণ করেন যা বর্তমান উত্তর দিনাজপুরের রায়গঞ্জ অঞ্চলের বিস্তৃত অংশ৷ বিরাট রাজ্যের রাজধানী পরে আবার স্থানান্তরিত করা হয়, স্থানান্তরিত রাজধানীটি বর্তমানে দক্ষিণ দিনাজপুরের হরিরামপুরের বাইরহট্ট অঞ্চলে বলে অনুমান করা হয়৷
মুলতঃ মৌর্য শাসনকালে নির্দিষ্ট করে এই অঞ্চলের অস্তিত্ব পাওয়া যায়৷ পুরানমতে, রাজা পুত্রাকের স্ত্রী পাটলি জাদুবলে এই অঞ্চল সুসজ্জিত করেন এবং নাম রাখেন পাটলিগ্রাম৷ পরবর্তীকালে সমগ্র অঞ্চল গৌড় সাম্রাজ্যের অন্তর্ভুক্ত হয় ও রাজা গণেশের সময় বিখ্যাত শিল্পস্থানে পরিণত হয়৷ তবে গুপ্ত, পাল, ও সেন যুগে প্রামাণ্য কোনো স্থাপত্য বা শিলালিপি আবিষ্কৃত না হলেও বিভিন্ন নথির মাধ্যমে বোঝা যায় যে অঞ্চলগুলি উক্ত শাসনকালেও খ্যাত ছিলো৷
ইসলামিক শাসনকাল
১২০৪ খ্রীষ্টাব্দে তুর্কী সেনানায়ক ইখতিয়ার উদ্দিন মুহাম্মাদ বিন বখতিয়ার খলজী নবদ্বীপ আক্রমণ করলে গৌড়রাজ লক্ষ্মণসেন মাত্র ১৮ জন সৈনিকের ভয়ে আত্মসমর্পণ করেন৷ পরে খিলজী দেবকোটে রাজধানী স্থাপন করেন ও বরেন্দ্র ভূমি অঞ্চল প্রভুত্ব বিস্তার করেন৷ পরে ১২০৬ সনে সহস্র সৈন্য নিয়ে তিব্বতের উদ্দেশ্যে রওনা দেন৷
এরপর আলি মর্দন খিলজী ও মুহাম্মাদ সিরান খিলজী লক্ষণাবতীর সিংহাসনে বসেন৷ দিনাজপুরের দক্ষিণ পশ্চিম অঞ্চলে আলি মর্দন দেওয়ান নিয়োগ হলে ১২১০ সনে হামিম উদ্দিন ইওয়াজ তাকে হত্যা করে পরবর্তী ১৪ বছরের শাসনভার গ্রহণ করেন৷ তার শাসনকালে রাজধানী আবার দেবকোট থেকে গৌড়-লক্ষ্মণাবতীতে স্থানান্তরিত করা হয়৷ ১২২৭ সনে দিল্লির সুলতান ইলতুৎমিশের জ্যেষ্ঠ পুত্র নসির উদ্দিন; হাসিম উদ্দিন ইওয়াজকে পরাজিত করেন ও ১২৮৭ অবধি পরবর্তী ৬০ বছর শাসন করেন৷ গিয়াস উদ্দিন বলবনের পুত্র বুগরা খানের নেতৃত্বে গৌড় অঞ্চল দিল্লির শাসনবহির্ভূত একটি পৃৃথক রাজ্যে রূপান্তরিত হয়৷ ১৩২৮ সনে মুহাম্মদ বিন তুগলক বাংলায় শাসন কায়েম করলে শাসনের সুবিধার্থে তিনটি খণ্ড তথা লক্ষ্মণাবতী, সাতগাঁও ও সোনারগাঁও অঞ্চলে বিভক্ত করেন৷ ক্ষমতা হস্তান্তরের পর গাজী ইলিয়াস শাহ ১৪৮৭ সন অবধি শাসন করেন৷ এরপর ১৪৯৩ সনে আলাউদ্দিন হোসেন শাহকে বাংলার সুলতান ঘোষণা করা হলে তিনিই এই অঞ্চলে প্রথম দক্ষ সরকার গঠন করেন৷ ১৫৮৫ সনে মুঘল সম্রাট আকবর বাংলা আক্রমণ করেন৷ মুঘল শাসন চালু হওয়ার পর দিনাজপুরে জমিদার প্রথা প্রচলন হলেও এই দুশত বছরে বিশেষ কোনো উন্নতি হয়নি এসময় পশ্চিম দিনাজপুর তাজপুর ও পানজারা সরকার ও ইসলামপুর অঞ্চল পূর্ণিয়া পরগণার অংশ ছিলো৷
ব্রিটিশ শাসনকাল ও স্বাধীনতা যুদ্ধ
১৭৬৫ খ্রীষ্টাব্দে যখন বাংলার দেওয়ানী ব্রিটিশ ইস্ট ইন্ডিয়া কোম্পানির ওপর দায়িত্ব দেওয়া হয় তখন থেকে দিনাজপুর ব্রিটিশ শাসনের আওতাভুক্ত হয়৷ ব্রিটিশ শাসনের প্রথম দিকে মালদহের বামনগোলার মদনাবতীতে প্রথম নীল কারখানা স্থাপিত হয়৷ ১৭৯৮ খ্রীষ্টাব্দে উইলিয়াম কেরি কলকাতার পর প্রথম এই অঞ্চলে বাংলাতে বই ছাপানো শুরু করেন কিন্তু ১৭৯৯ তে নীল কারখানাটি বন্ধ হয়ে যায়৷
অষ্টাদশ শতকের মধ্যেই সন্নাসী ফকিরদের জমি জায়গা দিয়ে দিনাজপুরে বিভিন্ন স্থানে বসতি করে দেওয়া হয়৷ পরে তারাই আবার সাধারণ মানুষর ওপর লুঠতরাজ শুরু করলে ইষ্ট ইন্ডিয়া কম্পানির তত্ত্বাবধানে তার অবসান ঘটে৷
১৮৫৭ সনের সিপাহী বিদ্রোহ বা নবজাগরণের সময় এই জেলা নিজ স্থান অক্ষুণ্ণ রাখে৷ ১৯০৫ খ্রীষ্টাব্দে প্রথমবার বঙ্গভঙ্গের সময় এই জেলার জনগণ প্রতিবাদে মুখর হয়ে ওঠে, অন্যান্য বাঙালী ভাই বোনেদের মতোই৷ লাল মোহন ঘোষের নেতৃৃত্বে বৎসরকালীন বয়কট তথা জেলা রাজ্য পঞ্চায়েত ও গ্রামীণস্তরের সরকারি নীতির বিরোধীতা চলতে থাকে৷ মহারাজা গিরিজানাথ রায় তাকে সম্পূর্ণ সমর্থন করেন৷ ইংরেজ সরকারের প্রতিপক্ষ তৈরীর জন্য জেলার বিভিন্ন স্থানে অনুশীলন সমিতি ও ব্রতী সমিতি গড়ে তোলা হয়৷
১৯১৯ সনে জাতীয় কংগ্রেসের সহযোগীতায় সমান্তরাল প্রশাসন তৈরী করা হয় ও ১৯২৪ সনে শ্রী পুর্ণচণ্দ্র দাস গ্রেপ্তার হন৷ স্বরাজ্য দল বালুরঘাট ও দিনাজপুরের আসন দখল করতে সক্ষম হয় ও ১৯২৮ এ সাইমনে কমিশনের বিরূদ্ধে সমগ্র জেলাজুড়ে বন্ধ ঘোষিত হয়৷ ১৯৪২ এ পুর্ণচন্দ্র দাসের গ্রেপ্তার সহ তেভাগা ও অসহযোগ আন্দোলনে রায়গঞ্জ, ইটাহার অগ্নিরূপ ধারণ করে৷ অতঃপর জেলাভাগ ও চরম বিশৃৃঙ্খলার সহিত ভারত স্বাধীন রাষ্ট্রের অংশ হিসাবে পশ্চিম দিনাজপুরের আত্মপ্রকাশ ঘটে৷
স্বাধীনতা ও তার পরবর্তী
১৯৫৬ খ্রিষ্টাব্দে ভারতের পশ্চিম দিনাজপুরের সঙ্গে বিহারের বাঙালী-সুরজাপুরী অঞ্চল ইসলামপুর মহকুমা যুক্ত করা হয়৷ ১৯৯২ খ্রিষ্টাব্দে জেলাটির উত্তর অংশ পৃৃথক করে ৩১৪০ বর্গকিলোমিটার আয়তনবিশিষ্ট উত্তর দিনাজপুর জেলার আত্মপ্রকাশ ঘটে৷
১৯৩৯ সালের আধিয়ার আন্দোলন
কৃষক সমিতির নেতৃত্বে ১৯৩৯ সালে একবার দিনাজপুর ও জলপাইগুড়ি জেলার আধিয়ার কৃষকরা জোতদারের খামারের পরিবর্তে নিজেদের খোলানে ধান তোলবার দাবিতে আন্দোলন করেছিল। সে আন্দোলনের সঙ্গে তেভাগার কোনো সম্পর্ক ছিল না। সেদিনের ঐ জেলার তোলাবটি আন্দোলন ও মেলার লেখাই-বিরোধী আন্দোলনের সঙ্গে ঐ আধিয়ার আন্দোলনও ছিল মূলতঃ জোতদারদের নানারকম আবওয়াব ও বে-আইনি আদায়ের বিরুদ্ধে প্রতিরোধের সংগ্রাম। ধান কেটে জোতদারের খামারে তুললে আধিয়াররা তাদের উৎপন্ন ফসলের অর্ধাংশও ঠিকমতো পেত না। জোতদাররা ছিল খুবই শক্তিশালী ও বিরাট। নিজেদের অর্ধাংশ নিয়েই তারা খুশি থাকত না। আধিয়ারের অংশ থেকে মার্চা, তহুরী, খোলানচাঁহা, মহলদারী, গোলাপূজা, বরকন্দাজী, মন্ডপসেলামী, সন্ন্যাসী, হাতি খোয়া (হাতির খোরাকী), মাছ খোয়া, পার্বণ, গাজন, থিয়েটার প্রভৃতি বিভিন্ন নামে বে-আইনিভাবে দফায় দফায় ধান কেড়ে নিত এবং কর্জা ধান পরিশোধের নামে আধিয়ারের অংশ থেকে সুদসহ দ্বিগুণ-তিনগুণ ধান কেটে নিত। এরই বিরুদ্ধে আধিয়াররা তখন প্রতিরোধ করেছিল এবং শেষ পর্যন্ত ঠাকুরগাঁও মহকুমা শাসকের মধ্যস্থতায় আপস হয় ও ‘দশের খোলানে’ ধান তোলা সাব্যস্ত হয়। পরবর্তীকালে ঐ চুক্তিও জোতদাররা বাতিল করে। সাবেক এই উত্তর দিনাজপুর নামক জেলায় প্রখ্যাত আইনজীবী নিশীথ নাথ কুন্ডু গান্ধীজির ডাকে সাড়া দিয়ে আদালত বর্জন করে অসহযোগ আন্দোলনে যোগ দেন দেশের স্বার্থে।কলকাতায় ছাত্র জীবনে নেতাজী সুভাষ বোসের সাথে যে সম্পর্ক স্থাপিত হয়েছিল তার ধারা অব্যাহত ছিল জীবনের অন্তিম কাল পর্যন্ত।
২০১৮ দাঁড়িভীট বিদ্যালয়ে বাংলা শিক্ষক নিয়োগ আন্দোলন
২০১৮ সালের সেপ্টেম্বর মাসে পশ্চিমবঙ্গের উত্তর দিনাজপুরের ইসলামপুরের দাঁড়িভীট বিদ্যালয়ে বাংলা ভাষার শিক্ষকের দাবিতে আন্দোলন শুরু হয়। ছাত্রদের দাবি বাংলার শিক্ষক না থাকা সত্ত্বেও বাংলা ভাষার জন্য শিক্ষক নিয়োগ না করে উর্দুভাষায় শিক্ষক নিয়োগের প্রতিবাদে ছাত্র আন্দোলন শুরু হয়। বাঙালি জাতির উপর এহেন অন্যায়ের প্রতিবাদে মাতৃভাষাপ্রেমী বিদ্যালয়ের বাঙালি ছাত্রছাত্রী, প্রাক্তন ছাত্রছাত্রী, গ্রামের অন্যান্য তরুণ-তরুণী ও অভিভাবকমণ্ডলী সম্মিলিতভাবে আন্দোলন করেন। ২০১৮ সালের ২০ সেপ্টেম্বর পুলিশ আন্দোলনকারীদের উপর লাঠিচার্জ করে ও গুলি চালায়। মৃৃত্যু হয় আন্দোলনকারী রাজেশ সরকার ও তাপস বর্মণের এছাড়া দশম শ্রেণির ছাত্র বিপ্লব সরকার গুলিবিদ্ধ হয়। তার পায়ে গুলি লাগে।
ভূপ্রকৃৃতি
উত্তর দিনাজপুর জেলার মাটিকে মুলতঃ তিন প্রকারে বিভক্ত করা যায় যথা; পুরানো পললমৃৃত্তিকা, মধ্যবর্তী পললমৃৃত্তিকা, নবীন পললমৃত্তিকা দিয়ে গঠিত ভূমি৷ পুরানো পললমৃৃত্তিকা অঞ্চলে এঁটেল ও দোঁয়াশ মাটির রূপভেদ স্পষ্ট৷ মাটির বর্ণ গাঢ় এবং প্রশম অথবা ঈষৎ আম্লিক প্রকৃতির৷ জেলাটি সাধারণভাবে সমতল হলেও উত্তর থেকে দক্ষিণে সামান্য ঢালু, এর ফলস্বরূপ মুল নদীগুলির অভিমুখও উত্তর থেকে দক্ষিণমুখী৷
বনভূমি
উত্তর দিনাজপুর জেলার মাত্র ১০ বর্গকিলোমিটার ক্ষেত্রফল বনভূমি আচ্ছাদিত৷ বনভুমিগুলি জেলার বিভিন্ন প্রান্তে অবস্থান করলেও কুলিক নদীর তীর বরাবর ও জেলাটির দক্ষিণপ্রান্তে উপস্থিতি অধিক৷ কুলিক পাখিরালয় একটি অন্যতম আকর্ষণ৷
কৃৃষিভূমি
ধান এই জেলার মূল উৎপাদন৷ বিস্তৃৃত ২৭০০ বর্গকালোমিটার অঞ্চলে চাষ হয় যার অধিকাংশ দূই-ফসলি জমি৷ এছাড়া গবাদিপশুর চারণক্ষেত্র রয়েছে৷
অর্থনীতি
উত্তর দিনাজপুর একটি কৃষিপ্রধান, এবং খনিজ অপ্রতুল জেলা৷ ধানচাষের জন্য জেলাটি স্বনামধন্য; কিছু বিখ্যাত চালের প্রকারগুলি হলো তুলাইপঞ্জি, ঝিঙাশাল, পারিজাত ইত্যাদি৷ বিগত কিছু বছর ধরে সরকারি উদ্যোগে করণদিঘি, রায়গঞ্জ, হেমতাবাদ, কালিয়াগঞ্জে ভুট্টাচাষে উন্নতিসাধন সম্ভব হয়েছে৷ ভুট্টাকে কেন্দ্র করে জেলাটিতে ছোটো ছোটো কিছু খাদ্য প্রক্রিয়াকরণকেন্দ্র গড়ে উঠেছে৷ প্রায় ৪০০ বর্গকিলোমিটার ক্ষেত্রবিশিষ্ট পাটচাষের জমি রয়েছে যা কৃৃষিজ সর্বাধিক আয় বহন করে৷ প্রতিটি ব্লকেই উন্নতমানের পাটচাষ হয়৷ পাটকে কেন্দ্র করে কিছু কুটিরশিল্পকেন্দ্র গড়ে উঠেছে৷ জেলাটির উত্তরভাগে আনারসের চাষ উৎকৃৃষ্ট, তা থেকে জেলি, আচার ইত্যাদি প্রক্রিয়া হয়৷ এছাড়াও প্লাস্টিক শিল্প, গুঁড়ো মশলা প্রস্তুতি এবং ইসলামপুর ও চোপড়াতে চা-এর বাজার উল্লেখযোগ্য৷
কৃৃষি ছাড়াও পর্যটন, ধর্মীয়ক্ষেত্র ও প্রাকৃৃতিক সৌন্দর্য জেলাটির অর্থনীতির অন্যতম উৎস৷
ভাষা
সমষ্টি উন্নয়ন ব্লক অনুযায়ী ভাষাভিত্তিক তালিকাবদ্ধ জনসংখ্যা নিম্নরূপ :
ইসলামপুর মহকুমা
ইসলামপুর মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ১৬৬৯৮৯৫ জনের মধ্যে ৮২২০৩৪ (৪৯.২৩%) জনের মাতৃভাষা৷ এছাড়া মহকুমাটিতে দ্বিতীয় বৃহত্তম প্রচলিত ভাষাটি হলো সুরজাপুরী যা সমগ্র মহকুমার ৩৯৫১৩৮ (২৩.৬৬%) জনের মাতৃৃভাষা এবং তৃতীয় বৃহত্তম প্রচলিত ভাষাটি হলো উর্দু যা সমগ্র মহকুমার ২৮৩৯৬৬ (১৭.০১%) জনের মাতৃভাষা।
রায়গঞ্জ মহকুমা
রায়গঞ্জ মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ১৩৩৭২৩৯ জনের মধ্যে ১২২৪৬৩২(৯১.৫৮%) জনের মাতৃভাষা৷
নদনদী
উত্তর দিনাজপুর জেলার জমির ঢালের ওপর নির্ভর করে এই জেলাতে প্রবাহিত নদনদীগুলো উত্তর থেকে দক্ষিণ কোণে বাহিত৷ নদনদীগুলি নিম্নরূপ     -
পরিবহন ও যোগাযোগ
উত্তর দিনাজপুর জেলাটি বিভাগীয় সদর মালদা ও পশ্চিমবঙ্গ রাজ্যের রাজধানী নগর কলকাতার সাথে রেল ও সড়ক পথে যুক্ত৷ জেলাটির পূর্বাংশের বৃহৎ অংশ বাংলাদেশরাষ্ট্র সংলগ্ন|
রেল
জেলাটির রেলপথকে প্রধানত দুটি ভাগে ভাগ করা যায় যথা- দক্ষিণাংশে পুর্ব-পশ্চিমে বিস্তৃৃত বারসোই-রাধিকাপুর রেলশাখার ৪১ কিলোমিটার এবং উত্তরাংশে উত্তর দক্ষিণে বিস্তৃত বারসোই-নিউ জলপাইগুড়ি রেলশাখার ৭২ কিলোমিটার দীর্ঘ রেলপথ, যা জেলাটির অন্তর্ভুক্ত৷ কিছু উল্লেখযোগ্য রেলস্টেশন ও জংশনগুলি হলো- দুটি প্রস্তাবিত রেলসংযোগ হলো-
সড়ক
উত্তর দিনাজপুর জেলাতে অবস্থিত জাতীয় সড়ক গুলি হলো - ৩৪ নং, ১২ নং, ২৭ নং৷ ২৭ নং জাতীয় সড়কটি উত্তর-পূর্ব(ঈশান) ভারত থেকে পশ্চিম ভারত অবধি বিস্তৃৃৃত৷
এবং রাজ্য সড়কটি হলো - ১০এ নং যা ৬৩ কিলোমিটার দীর্ঘায়িত৷
এছাড়াও জেলা সড়ক ও গ্রামীণ সড়ক রয়েছে যা জেলাটির বিভিন্ন ব্লকে বিস্তৃৃৃত৷
বিমানবন্দর
বর্তমানে জেলাটিতে বিমানবন্দর বা বিমান পরিসেবার ব্যবস্থা না থাকলেও রায়গঞ্জে একটি বিমানবন্দর নির্মানের পরিকল্পনা রয়েছে৷
ধর্মীয় উৎসব
সকল ধর্মের উৎসবই খুব আনন্দ সহকারে উৎযাপিত হয় ৷ তার মধ্যে উল্লেখযোগ্য-
মেলা
জেলাটির কিছু বিখ্যাত মেলা হলো-
ঐতিহ্য ও সংস্কৃৃতি
সহজলভ্যতার জন্য সমগ্র জেলা জুড়েই ছোটো-বড় বাঁশের কাজ দেখা যায়৷ একে কেন্দ্র করে কালিয়াগঞ্জের ধানকলে বাঁশের তৈরী বাঁদর-মুখোশ তৈরী করা হয়৷ কুলো তেরীর কাজ,বিন্দলের হরেন দাসের তৈরি কুলো জেলার মধ্যে বিখ্যাত । তাতে রং করা ও কুলোর ব্যবহার করে বিভিন্ন কুটির শিল্পের জন্য জেলাটি বিখ্যাত৷ মালগাঁওতে পাট ব্যবহার করে উৎকৃষ্ট ও সুদর্শন পাটি, আসন, শতরঞ্চি তৈরী করা হয়৷ রংবেরঙের পাটের ঢোকরার কাজ জগৎবিখ্যাত৷ ডালখোলা ও করণদিঘি অঞ্চলে বোঞ্জ এর পুতুল তৈরী বা পাতের ওপর কাজ করা হয়৷
খাঁ/খান
মুলতঃ সমগ্র দিনাজপুর অঞ্চলে এর প্রচলন থাকলেও দক্ষিণ দিনাজপুরে এর অধিক প্রচলন৷ উত্তর দিনাজপুরে এই প্রথা প্রায় লুপ্ত হলেও দক্ষিণাংশে কোনো কোনো ক্ষেত্রে এটি অনুষ্ঠিত হয়৷
নাটুয়া
উত্তর দিনাজপুরের কালিয়াগঞ্জ, ইটাহার ব্লকের কিছু গ্রামেই নাটুয়া নাচ করার রীতি আছে ৷ পুরুলিয়াতে ও একই নামে অপর একটি নাচ উপস্থাপনের রীতি থাকলেও দক্ষিণ দিনাজপুরের নাটুয়া রাধা-কৃৃৃষ্ণ লীলার উপর তৈরী হয় ৷
জঙ গান
দিনাজপুরী ও সুরজাপুরি উপভাষাতে রচিত জঙগানগুলি হেমতাবাদ, চোপড়া অঞ্চলের ঐতিহ্য ৷
মোখ নাচ(মুখোশ নাচ)
এই ধরনের নাচ জনজাতি ও আদিবাসীগোষ্ঠী দ্বারা উপস্থাপিত হয় ৷ ছেলেরাই সাধারণত এটি করে থাকে ৷ কাঠ দিয়ে তৈরী মুখোশগুলিতে বিভিন্ন পশু, দেব-দেবী বা কৌনো কৌতুকের চরিত্র ফুটিয়ে তোলা হয় ৷ নাচিয়েরা ছাড়াও বাদনদার ও বাঁশিবাদকরা তাদের সঙ্গ দেয় ৷
হালনা-হালনানী
এটি দুটি রূপক গ্রামীণ চরিত্র, পুরুষটি হালনা ও মহিলা হালনানী ৷ এদের প্রধান কাজ হলো সরকারি বিভিন্ন উন্নয়ন ও উদ্যোগমূলক কাজে সরকার ও সাধারণের যোগসাধন ঘটানো ৷
শিক্ষা প্রতিষ্ঠান
উত্তর দিনাজপুর জেলার কিছু খ্যাত শিক্ষা প্রতিষ্ঠানের নাম নিম্নরূপ -
প্রশাসনিক বিভাগ
thumb|উত্তর দিনাজপুর জেলার মহকুমা
১) ইসলামপুর মহকুমা
ইসলামপুর মহকুমা জেলাটির উত্তরে অবস্থিত যা ৫ টি তহশিল বা সমষ্টি উন্নয়ন ব্লক ও দুটি পৌরসভা নিয়ে গঠিত৷ তহশিলটি ১১৫ টি গ্রামের সমন্বয়ে তথা ৮ টি গ্রাম পঞ্চায়েত নিয়ে গঠিত; যথাক্রমে - চোপড়া, দাসপাড়া, হাপতিয়াগছ, মাঝিয়ালী, চুটিয়াখোরে, ঘিরনিগাঁও, সোনাপুর, লক্ষ্মীপুর৷ সদরটি চোপড়া-তে অবস্থিত৷ তহশিলটি ১৪৫ টি গ্রামের সমন্বয়ে তথা ১৪ টি গ্রাম পঞ্চায়েত নিয়ে গঠিত; যথাক্রমে - ধরমপুর ১ ও ২, সাহাপুর ১ ও ২, গোটি, লোধন, গোয়ালপোখর, মহুয়া, গোয়াগছ ১ ও ২, জৈনগাঁও, পাঞ্জিপাড়া, খাগড়, পোখরিয়া৷ সদরটি গোয়ালপোখর-এ অবস্থিত৷ তহশিলটি ১৬৯ টি গ্রামের সমন্বয়ে তথা ১১ টি গ্রাম পঞ্চায়েত নিয়ে গঠিত; যথাক্রমে - বেলন, কানকি, সাহাপুর ১ ও ২, সুরজাপুর ১ ও ২, বিদ্যানন্দপুর, নিজামপুর ১ ও ২, চাকুলিয়া, তোরিয়াল৷ সদরটি চাকুলিয়া-তে অবস্থিত৷ তহশিলটি ১০১ টি গ্রামের সমন্বয়ে তথা ১৩ টি গ্রাম পঞ্চায়েত নিয়ে গঠিত; যথাক্রমে - অগদিম্তি-খিনতি, গুঞ্জারিয়া, মাটিকুণ্ড ১ ও ২, রামগঞ্জ ১ ও ২, গাইশাল ১ ও ২, ইসলামপুর, পন্ডিতপোতা ১ ও ২, কমলগাঁও-সুজালি, গোবিন্দপুর৷ সদরটি ইসলামপুর-এ অবস্থিত৷ তহশিলটি ২১১ টি গ্রামের সমন্বয়ে তথা ১৩ টি গ্রাম পঞ্চায়েত নিয়ে গঠিত; যথাক্রমে - আলতাপুর ১ ও ২, ডালখোলা ১, লাহুতারা ১ ও ২, দোমোহনা, বাজারগাঁও ১ ও ২, করণদিঘি ১ ও ২, রাণীগঞ্জ, রসখোয়া ১ ও ২৷ সদরটি করণদিঘি-তে অবস্থিত৷
২) রায়গঞ্জ মহকুমা
রায়গঞ্জ মহকুমা জেলাটির দক্ষিণে অবস্থিত যা ৪ টি তহশিল বা সমষ্টি উন্নয়ন ব্লক ও দুটি পৌরসভা নিয়ে গঠিত৷ তহশিলটি ১১৪ টি গ্রামের সমন্বয়ে তথা ৫ টি গ্রাম পঞ্চায়েত নিয়ে গঠিত; যথাক্রমে - বাঙালবাড়ি, চৈনগর, নওদা, বিষ্ণুপুর, হেমতাবাদ৷ সদরটি হেমতাবাদ-এ অবস্থিত৷ তহশিলটি ২১১ টি গ্রামের সমন্বয়ে তথা ১২ টি গ্রাম পঞ্চায়েত নিয়ে গঠিত; যথাক্রমে - ছয়ঘড়া, গুলন্দর ১ ও ২, জয়হাট, পাতিরাজপুর, দুর্গাপুর, কাপাশিয়া, সুরুন ১ ও ২, দুর্লভপুর, ইটাহার, মারনাই৷ সদরটি ইটাহার-এ অবস্থিত৷ তহশিলটি ১৯১ টি গ্রামের সমন্বয়ে তথা ৮ টি গ্রাম পঞ্চায়েত নিয়ে গঠিত; যথাক্রমে - অনন্তপুর, ভাণ্ডার, ধানকৈল, মুস্তাফানগর, বরুণা, বোচাডাঙ্গা, মালগাঁও, রাধিকাপুর৷ সদরটি কালিয়াগঞ্জ-এ অবস্থিত৷ তহশিলটি ২২০ টি গ্রামের সমন্বয়ে তথা ১৪ টি গ্রাম পঞ্চায়েত নিয়ে গঠিত; যথাক্রমে - বাহিন, গৌরী, মাহিপুর, শীতগ্রাম, বরুয়া, ভিন্দোলে, জগদীশপুর, মারাইকুড়া, ভাতুন, কমলাবাড়ি ১ ও ২, শেরপুর, রামপুর মহারাজাহাট, বীরঘই৷ সদরটি রায়গঞ্জ-এ অবস্থিত৷
জেলাটির পৌরসভা চারটি হলো - জেলাটির জনগণনা নগর পাঁচটি হলো -
অন্তর্রাজ্য সীমান্ত
মালদহ জেলার গাজোল, চাঁচল-১, চাঁচল-২, রতুয়া-২ সমষ্টি উন্নয়ন ব্লক; দক্ষিণ দিনাজপুর জেলার হরিরামপুর, কুশমণ্ডি সমষ্টি উন্নয়ন ব্লক; দার্জিলিং জেলার ফাঁসিদেওয়া সমষ্টি উন্নয়ন ব্লকের সাথে উত্তর দিনাজপুর জেলার সীমানা বন্টিত৷
আন্তঃরাজ্য সীমান্ত
বিহার রাজ্যের কিশানগঞ্জ জেলার পোথিয়া, কিশানগঞ্জ তহশিল; পূর্ণিয়া জেলার আমাউর, বইনসি তহশিল; কাটিহার জেলার বলরামপুর, বারসোই তহশিলের সাথে উত্তর দিনাজপুর জেলার সীমানা বন্টিত৷
আন্তর্জাতিক সীমান্ত
বাংলাদেশের দিনাজপুর জেলার বিরল, বোচাগঞ্জ উপজেলা; ঠাকুরগাঁও জেলার পীরগঞ্জ, রাণীশংকৈল, বালিয়াডাঙ্গী, হরিপুর উপজেলা; পঞ্চগড় জেলার পঞ্চগড়, তেঁতুলিয়া, আটোয়ারী উপজেলার সাথে উত্তর দিনাজপুর জেলার সীমানা বন্টিত।
বীরশ্রেষ্ঠ রুহুল আমিন স্টেডিয়াম
বীরশ্রেষ্ঠ রুহুল আমিন স্টেডিয়াম (পূর্বনাম কক্সবাজার স্টেডিয়াম; বীরশ্রেষ্ঠ রুহুল আমিন ফুটবল স্টেডিয়াম নামে পরিচিত) ১৯৫৬ সালে নির্মিত কক্সবাজার মেডিকেল কলেজ হাসপাতালের দক্ষিণ পাশে স্টেডিয়ামটি অবস্থিত। মূলত ক্রিকেট স্টেডিয়াম হলেও  অন্যান্য খেলা যেমন ফুটবল, ব্যাডমিন্টন, ইত্যাদি প্রশিক্ষণ ও প্রতিযোগিতা হয়ে থাকে।  এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ রুহুল আমিনের নামে পরিবর্তন করা হয়।
জেন্টু লিনাক্স
জেন্টু লিনাক্স (Gentoo Linux) পোর্টেজ প্যাকেজ ম্যানেজমেন্ট সিস্টেম ব্যবহার করে নির্মিত একটি লিনাক্স ডিস্ট্রিবিউশন। ব্যবহারকারীর পছন্দ অনুযায়ী এর সোর্স কোড লোকালি কম্পাইল করা হয় ও নির্দিষ্ট যন্ত্রের জন্যে অপ্টিমাইজ করা হয়, যা অন্যান্য বাইনারি সফটওয়্যার ডিস্ট্রিবিউশন থেকে আলাদা। কিছু বৃহত্তর প্যাকেজ ও যাদের সোর্স কোড নেই তাদের জন্যে অবশ্য পূর্ব থেকে কম্পাইল করা বাইনারি রয়েছে।
দ্রুত সাতারু জেন্টু প্যাঙ্গুইনের নামানুসারে এ ডিস্ট্রিবিউশনের নামকরণ করা হয়। জেন্টুর যন্ত্রভিত্তিক গতি বৃদ্ধির বিশেষ সুবিধাকে বিবেচনা করে এ নামটি নির্বাচন করা হয়েছে।
বৈশিষ্ট্য
যেসব লিনাক্স ব্যবহারকারী তাদের ইন্সটলকৃত সফটওয়্যারের উপর পূর্ণ নিয়ন্ত্রণ চায়, জেন্টু তাদের জন্যে। যারা জেন্টু সিস্টেম কনফিগার ও টিউনের জন্যে প্রয়োজনীয় সময় দিতে প্রস্তুত, তারা জেন্টু সিস্টেম ব্যবহার করে খুবই কার্যকর ডেস্কটপ এবং সার্ভার বিল্ড করতে পারে। জেন্টু ব্যবহারকারীদের তাদের হার্ডওয়্যার অনুযায়ী একটি লিনাক্স কার্নেল তৈরিতে উৎসাহিত করে। ইনস্টলকৃত এবং চলমান সেবার উপর এট খুব সূক্ষ্ম নিয়ন্ত্রণের অধিকার প্রদান করে; এছাড়াও, অপ্রয়োজনীয় কার্নেল ফিচার ও সার্ভিস বন্ধ করে অন্য ডিস্ট্রিবিউশনের তূলনায় মেমরি ব্যবহার কমানো যায়।
সফটওয়্যারের একটি বিশাল সংগ্রহ রয়েছে। প্রতিটি প্যাকেজেই অন্য সফটওয়্যারের উপর ডিপেন্ডিন্সির বিশদ বর্ণনা রয়েছে, তাই প্রয়োজনীয় অ্যাপলিকেশন চালানোর জন্য সর্বনিন্ম প্রয়োজনীয় সেট ইনস্টল করলেও চলে। পৃথক প্যাকেজের ঐচ্ছিক ফিচার যেমন, লাইটওয়েট ডিরেক্টরি অ্যাক্সেস প্রোটোকল বা এলডিএপি সমর্থন প্রয়োজন কিনা তা ব্যবহারকারী কর্তৃক নির্বাচন করা যেতে পারে এবং কোন রেজাল্টিং প্যাকেজ রিকোয়ারমেন্ট স্বয়ংক্রিয়ভাবে ডিপেন্ডেন্সি সেটগুলিতে অন্তর্ভুক্ত করা হয়। জেন্টুর কোন স্ট্যান্ডার্ড লুক ও ফিল নেই।
পোর্টেজ
পোর্টেজ জেন্টুর সফটওয়্যার বণ্টন ও প্যাকেজ ব্যবস্থাপনা পদ্ধতি। বার্কেলে সফটওয়্যার ডিস্ট্রিবিউশন (বিএসডি) ভিত্তিক অপারেটিং সিস্টেমের ব্যবহার করা পোর্টস পদ্ধতির উপর ভিত্তি করে মূলত জেন্টুর প্যাকেজ ব্যবস্থাপক তৈরী করা হয়েছে। পোর্টেজ ট্রিতে ১৯,০০০-এরও বেশি ইন্সটলেশনের জন্য প্রস্তুত প্যাকেজ রয়েছে। ন
পোর্টেজের একটি একক আবাহন emerge ই পোর্টেজ ট্রি-এর লোকাল কপি হালনাগাদ, অথবা ডাউনলোড, কম্পাইল বা এক বা একাধিক প্যাকেজ ও তাদের ডিপেন্ডেন্সি ইন্সটল করতে সক্ষম। প্রত্যাকটি প্যাকেজের জন্য আলাদা আলাদা বিল্ট-ইন বৈশিষ্ট্য নির্ধারণ করা যায়, করা যায় সবার জন্যেও, যেটি ইউজ ফ্ল্যাগ (USE flag) নামে পরিচিত।
যে অ্যাপলিকেশনগুলতো বিশাল বিল্ড সময় লাগে, সেগুলোর জন্য পূর্ব থেকে কম্পাইলকৃত বাইনারিও সরবরাহ করা হয়, যেমন লিব্রেঅফিস, অ্যাপাচি ওপেনঅপিস, এবং মোজিলা ফায়ারফক্স, কিন্তু তাতে ব্যবহারকারীরা ঐচ্ছিক বৈশিষ্ট পরিবর্তনের সুযোগ হারায়। কম্পিলেশনের সময় কমানোর সুযোগও অবশ্য রয়েছে, যেমন সমান্তরাল কম্পিলেশন, টেম্পোরারি ফাইলের বদলে পাইপ ব্যবহার করা, আবার একাধিক কম্পিউটারের মাঝে প্যাকেজ কম্পিলেশন বণ্টনও করে দেয়া যায়।
বহনযোগ্যতা
যেহেতু জেন্টু একটি উৎস-ভিত্তিক ডিস্ট্রিবিউশন, যেখানে পোর্টেজ ট্রি কীভাবে প্যাকেজ বিল্ড করতে হবে তার বিবরণ দেয়, ভিন্ন কোন যন্ত্রের স্থাপত্যে নির্দেশাবলী সংযোজন করা তুলনামূলক সহজ।
মূলত আইএ-৩২ স্থাপত্যে তৈরী হওয়া জেন্টু অন্য অনেক স্থাপত্যে এ পর্যন্ত পোর্ট করা হয়েছে। এটি প্রাতিষ্ঠানিকভাবে আই-৩২, এক্স৮৬-৬৪, আইী-৬৪, পিএ-আরআইএসসি, ৩২ বিট এবং ৬৪ বিট পাওয়ারপিসি, ৬৪-বিট এসপিআরসি, ডিইসি আলফা এবং ৩২ ও ৬৪ বিট এআরএম স্থাপত্যে সমর্থিত এবং স্টেবল হিশেবে বিবেচনা করা হয়।
অন্য অপারেটিং সিস্টেম, যেমন বিএসডি-বংশোদ্ভুত ম্যাকওএস এ বহন করার কাজটি জেন্টু/অল্ট প্রকল্পের আওতায় উন্নয়ানধীন রয়েছে।
উইন্ডোজরে সিগউইন পরিবেশে জেন্টুর প্রিপিক্স ইন্সটল সম্ভব, তবে এ কনফিগারেশন এখনও পরীক্ষাধীন।
জনপ্রিয়তা
শুরুর পরপরই জেন্টু খুবই জনপ্রিয় একটি ডিস্ট্রিবিউশনে পরিণত হয়, ২০০২ সালে দিনে ৩২৬ হিটসহ যেটি ডিস্ট্রোওয়াচের তৃতীয় সর্বোচ্চ জনপ্রিয় ডিস্ট্রিবিউশন ছিলো। কিন্তু বছর যেতে যেতে এটা তার জনপ্রিয়তা হারাতে লাগলো। বর্তমানে এটি ডিস্ট্রোওয়াচে ২৪১ হিটসহ এটি ৪৭তম অবস্থানে রয়েছে।
বোয়ালখালী উপজেলা
বোয়ালখালী বাংলাদেশের চট্টগ্রাম জেলার অন্তর্গত একটি উপজেলা।
অবস্থান ও সীমানা
কর্ণফুলী নদীর দক্ষিণ-পূর্ব পাড় ঘেঁষে ২২°২০´ থেকে ২২°২৫´ উত্তর অক্ষাংশ এবং ৯১°৫২´ থেকে ৯২°০৩´ পূর্ব দ্রাঘিমাংশে বোয়ালখালী উপজেলার অবস্থান। চট্টগ্রাম জেলা সদর থেকে এ উপজেলার দূরত্ব প্রায় ১২ কিলোমিটার। এ উপজেলার দক্ষিণে পটিয়া উপজেলা; পূর্বে রাঙ্গুনিয়া উপজেলা; উত্তরে কর্ণফুলী নদী, রাঙ্গুনিয়া উপজেলা ও রাউজান উপজেলা এবং পশ্চিমে কর্ণফুলী নদী, চট্টগ্রাম সিটি কর্পোরেশনের চান্দগাঁও থানা ও বাকলিয়া থানা অবস্থিত।
আয়তন
বোয়ালখালী উপজেলার মোট আয়তন ১২৬.৪৬ বর্গ কিলোমিটার (৩১,২৪৯ একর)।
জনসংখ্যার উপাত্ত
২০১১ সালের আদমশুমারি অনুযায়ী বোয়ালখালী উপজেলার মোট জনসংখ্যা ২,২৩,১২৫ জন। এর মধ্যে পুরুষ ১,০৯,২৭৩ জন এবং মহিলা ১,১৩,৮৫২ জন। মোট পরিবার ৪৪,১০৮টি। এ উপজেলায় মোট জনসংখ্যার ৭৬% মুসলিম, ২২% হিন্দু ও ২% বৌদ্ধ ও অন্যান্য ধর্মাবলম্বী রয়েছে।
প্রশাসনিক এলাকা
ব্রিটিশ শাসনামলে ১৯১০ সালের ২৯ আগস্ট বোয়ালখালী থানা প্রতিষ্ঠিত হয়। ১৯৮৩ সালের ৩ জুলাই এ থানাকে উপজেলায় রূপান্তর করা হয়। এ উপজেলায় ১টি পৌরসভা ও ৯টি ইউনিয়ন রয়েছে। বর্তমানে বোয়ালখালী উপজেলার  ৯ টি ইউনিয়ন ও পৌরসভার প্রশাসনিক কার্যক্রম বোয়ালখালী থানার আওতাধীন।
শিক্ষা
২০১১ সালের আদমশুমারি অনুযায়ী বোয়ালখালী উপজেলার সাক্ষরতার হার ৫৮.৯%। এ উপজেলায় ১টি সরকারি কলেজ, ১টি কামিল মাদ্রাসা, ২টি বেসরকারি ডিগ্রী কলেজ, ২টি ফাজিল মাদ্রাসা, ৩টি উচ্চ মাধ্যমিক কলেজ, ৩টি আলিম মাদ্রাসা, ৩১টি মাধ্যমিক বিদ্যালয়, ১৩টি দাখিল মাদ্রাসা, ১১০টি প্রাথমিক বিদ্যালয়, ১৫টি এবতেদায়ী মাদ্রাসা ও ৩৪টি কিন্ডারগার্টেন রয়েছে।
স্বাস্থ্য
বোয়ালখালী উপজেলায় ১টি উপজেলা স্বাস্থ্য কমপ্লেক্স, ২টি বেসরকারি হাসপাতাল, ৯টি এফ.ডব্লিউ.সি ও ৬টি ইউনিয়ন স্বাস্থ্য কেন্দ্র রয়েছে।
যোগাযোগ ব্যবস্থা
চট্টগ্রাম জেলা শহর থেকে বোয়ালখালী উপজেলায় যোগাযোগের প্রধান সড়ক আরাকান সড়ক। এছাড়া এ উপজেলায় ৫ কিলোমিটার রেলপথ, ৯৫ কিলোমিটার পাকা রাস্তা, ২০০ কিলোমিটার আধাপাকা রাস্তা, ৩২০ কিলোমিটার কাঁচা রাস্তা ও ১০.৭৯ নটিক্যাল মাইল নদীপথ রয়েছে।
ধর্মীয় উপাসনালয়
বোয়ালখালী উপজেলায় ২৯১টি মসজিদ, ৪০টি মন্দির, ১৮টি বিহার ও ১টি গির্জা রয়েছে।
অর্থনীতি
এখানকার বেশ কয়েকটি পাহাড় ও পাহাড়ী ঢালুতে বেসরকারি পর্যায়ে গড়ে তোলা হয়েছে বিশাল বিশাল রাবার বাগান, যেখান হতে প্রতিদিন শত শত লিটার উন্নতমানের কাঁচা রাবার উৎপাদন হচ্ছে। পাশাপাশি আরো কিছু কিছু পাহাড়ে বনায়ন শুরু করা হয়েছে। শুরু হয়েছে বিচ্ছিন্ন ভাবে শাক সবজির কিছু কিছু বাগানও। এতে চাষ হচ্ছে লেবু, পেয়ারা, তরমুজ, ঝিঙ্গা, করলা ইত্যাদির ফলনও হচ্ছে প্রচুর। এখানকার উৎপাদিত এসব সবজি জেলার অন্যান্য এলাকার অধিকাংশ লোকের চাহিদা মেটাচ্ছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। বোয়ালখালী উপজেলায় অবস্থিত ব্যাংকসমূহের তালিকা নিচে উল্লেখ করা হলো:
নদ-নদী
বোয়ালখালী উপজেলার উত্তর ও পশ্চিম পাশ দিয়ে বয়ে চলেছে কর্ণফুলী নদী।
হাটবাজার ও মেলা
বোয়ালখালী উপজেলায় ১৭টি হাটবাজার রয়েছে ও বাৎসরিক ৫টি মেলা বসে।
প্রাচীন নিদর্শনাদি ও প্রত্নসম্পদ
বোয়ালখালী উপজেলার প্রাচীন নিদর্শনাদির মধ্যে রয়েছে:
মুক্তিযুদ্ধের ঘটনাবলি
১৯৭১ সালে মুক্তিবাহিনীর সঙ্গে পাকবাহিনীর কালুরঘাট, ফকিরনী দীঘির পাড় ও কানুনগো পাড়া প্রভৃতি জায়গায় সম্মুখ সমরে অনেকে হতাহত হয়। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা সংঘটিত করে। এছাড়া তারা এ উপজেলায় ব্যাপক অগ্নিসংযোগ, লুটপাট ও নির্যাতন চালায়।
শহীদ শান্তিময় খাস্তগীর ও শহীদ দিলীপ চৌধুরীর স্মৃতিস্তম্ভ (স্যার আশুতোষ কলেজ সংলগ্ন, কানুনগোপাড়া)
দর্শনীয় স্থান
১৩১.৭৭ বর্গ কিলোমিটার আয়তনের এ উপজেলার ৩৬.৭৮ বর্গ কিলোমিটারের বিশাল এলাকা জুড়ে রয়েছে করলডেঙ্গা ও জ্যৈষ্ঠপুরা পাহাড়ী বনাঞ্চল। পাহাড়ী বনাঞ্চলের পাদদেশে অবস্থিত বিখ্যাত দরবেশ হযরত বু-আলী কালান্দর শাহের মাজার।আছে বাগদাদ হতে আগত সুলতান বোগদাদী এর মাজার আহলা দরবার শরীফ। অনতিদূরে পাহাড়ের সর্বোচ্চ চূড়ায় রয়েছে চণ্ডীর উদ্ভবস্থান বলে খ্যাত মেধস মুনির আশ্রম। এ আশ্রম থেকেই সর্বপ্রথম তৎকালীন ভারতীয় উপ-মহাদেশ সহ সারা বিশ্বে দুর্গা পূজার প্রচলন হয়েছে বলে কিংবদন্তি রয়েছে। এখানে দুর্গাপূজার উদ্বোধন উপলক্ষে ধর্ম বর্ণ নির্বিশেষে দূর দূরান্তের হাজার হাজার নারী পুরুষের সমাগম ঘটে। বাংলাদেশের বৃহত্তম মৃৎ ভবন কধুরখীল উচ্চ বিদ্যালয় এখানেই প্রতিষ্ঠিত।
ঢাকা বিশ্ববিদ্যালয় কেন্দ্রীয় মাঠ
ঢাকা বিশ্ববিদ্যালয় কেন্দ্রীয় মাঠ বাংলাদেশের রাজধানী ঢাকার, ঢাকা বিশ্ববিদ্যালয় সড়কে অবস্থিত একটি প্রথম-শ্রেণীর ক্রিকেট ও ফুটবল মাঠ।
১৯৬৬ সালের ২১শে মে ঢাকা ও গনপূর্ত বিভাগের মধ্যে প্রথম-শ্রেণীর ক্রিকেট ম্যাচ অনুষ্ঠিত হয়।
মাঠটিতে প্রতিবছর আন্তঃকলেজ সহ বিভিন্ন খেলার আয়োজন করে থাকে ঢাকা বিশ্ববিদ্যালয়ের সমাবর্তনের সময় এই মাঠটি ব্যবহার করা হয়।
জিন্স (চলচ্চিত্র)
জিন্স (ஜீன்ஸ்) হচ্ছে ১৯৯৮ সালে মুক্তিপ্রাপ্ত তামিল ভাষার প্রণয়ধর্মী চলচ্চিত্র যেটি এস শঙ্কর রচনা এবং পরিচালনা করেছিলেন; প্রযোজক ছিলেন অশোক অমৃতরাজ এবং মুরালী মনোহর। চলচ্চিত্রটিতে অভিনয় করেছিলেন প্রশান্ত, ঐশ্বর্যা রাই, নছর, রাজু সুন্দর, রাধিকা শরৎকুমার এবং লক্ষ্মী। এ আর রহমান চলচ্চিত্রটির সঙ্গীত পরিচালক ছিলেন, অশোক কুমার ছিলেন চিত্রগ্রাহক এবং বি লেনিন এবং ভি টি বিজয়ন ছিলেন সম্পাদক।
১৯৯৮ সালের এপ্রিল মাসের ২৪ তারিখ চলচ্চিত্রটি মুক্তি পায়। চলচ্চিত্রটি তখনকার সময়ের অন্যতম বেশি বাজেটওয়ালা তামিল চলচ্চিত্র ছিলো। চলচ্চিত্রটি তার সাফল্যের কারণে হিন্দি এবং তেলুগু সংস্করণে অনুবাদ পেয়েছিলো।   চলচ্চিত্রটির গানগুলোর সুরকার এ আর রহমান শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল পেয়েছিলেন।
জয়কুমার জমিদার বাড়ি
জয়কুমার জমিদার বাড়ি বাংলাদেশ এর ব্রাহ্মণবাড়িয়া জেলার নাসিরনগর উপজেলায় অবস্থিত এক ঐতিহাসিক জমিদার বাড়ি।
ইতিহাস
প্রায় ১৮৮০ শতকের দিকে এই জমিদার বংশ ও জমিদার বাড়িটি প্রতিষ্ঠিত হয়। তবে কার দ্বারা এই জমিদার বংশ ও বাড়ির গোড়াপত্তন তার কোনো সঠিক তথ্য জানা যায়নি।
বর্তমান অবস্থা
ব্রাহ্মণবাড়িয়া জেলার নাসিরনগর উপজেলায় বুড়িশ্বর ইউনিয়ন এর বুড়িশ্বর গ্রামের উত্তরে অবস্থিত, যা বড়বাড়ি নামে পরিচিত।
পশ্চিমবঙ্গের মহিষাসুরমর্দিনী দুর্গার মন্দির
পশ্চিমবঙ্গের বিভিন্ন জেলায় একাধিক মহিষাসুরমর্দিনী দুর্গার মন্দির রয়েছে। প্রাচীন কাল থেকে বঙ্গদেশে মহিষাসুরমর্দিনীর উপাসনা হয়ে আসছে। শ্রী শ্রী চণ্ডী উল্লেখিত প্রথম দুর্গাপুজা স্থল, ঋষি মেধসের আশ্রম এবং প্রথম পূজারী রাজা সুরাথের আবাসস্থল পশ্চিমবঙ্গে অবস্থিত। সমগ্র বঙ্গদেশে প্রাচীন কাল থেকেই শক্তি উপাসনার প্রচলন থাকায় একাধিক মহিষাসুরমর্দিনীর প্রাচীন উপাসনালয় রয়েছে।
কলকাতা
যদিও কালীর উপাসনার শহর হিসেবে কলকাতা শহর প্রসিদ্ধ এবং কালীক্ষেত্র কালীঘাট থেকে কলকাতা নামের উৎপত্তি, তবুও এই জেলায় অনেক গুলি দুর্গা উপাসনার মন্দির রয়েছে।
ঢাকেশ্বরী মাতার মন্দির, কুমারটুলি
ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।
বীরভূম
প্রাচীন কাল থেকেই বীরভূম জেলায় তন্ত্রচর্চা ও শক্তি উপাসনার হয়ে থাকে। বীরভূম জেলায় ৫টি শক্তিপীঠ ও একটি উপপিঠ রয়েছে। বক্রেশ্বর একটি শক্তিপিঠ। এখানে মহিষাসুরমার্দিনী দেবীর আরাধনা হয়।
বক্রেশ্বর
বক্রেশ্বর একটি প্রাচীন শক্তিপীঠ। এই পীঠের প্রধান উপসিত দেবী হলেন মহিষাসুরমার্দিনী। দশভুজা দুর্গার বিগ্রহটি অষ্টধাতু নির্মিত। দেবীর বাহন সাবেকি ঘোড়ামুখী সিংহ।
বাঁকুড়া
পশ্চিমবঙ্গের বাঁকুড়া জেলায় সবচেয়ে প্রাচীন ও ঐতিহ্যবাহী মহিষাসুরমর্দিনী দুর্গার মন্দির রয়েছে।
মৃন্ময়ী মাতার মন্দির
বাঁকুড়ার বিষ্ণুপুরে মল্লরাজ জগৎ মল্ল দুর্গা উপাসক ছিলেন। তার প্রতিষ্ঠিত দুর্গা মন্দিরই বাংলার সর্বাধিক প্রাচীন মহিষাসুরমর্দিনীর মন্দির। এই মন্দিরটি মৃন্ময়ী মাতার মন্দির নামে বিখ্যাত। মন্দির ও বিগ্রহ ৯৯৭ খ্রিস্টাব্দে প্রতিষ্ঠা হয়। দশভুজা মহিষাসুরমর্দিনীর বিগ্রহটি সম্পূর্ণ গঙ্গার মাটিতে নির্মিত। দেবীর সাথে একই কাঠামোয় সরস্বতী, লক্ষ্মী, কার্ত্তিক, গণেশ ও মহাদেব এবং মহাদেবের দুই অনুচর নন্দী,ভিরিঙ্গি উপস্থিত।
বর্ধমান
বর্ধমান জেলায় একাধিক প্রাচীন মহিষাসুরমর্দিনীর মন্দির রয়েছে। শ্রী শ্রী চণ্ডীতে বর্ণিত বিভিন্ন স্থান এই জেলাতে রয়েছে।
যোগ্যদা মন্দির
বর্তমানে পূর্ব বর্ধমান জেলার কাটোয়ার ক্ষীরগ্রামে অন্যতম শক্তিপীঠ যোগদার মন্দির রয়েছে। দশভুজা মহিষাসুরমর্দিনীর বিগ্রহটি পাল যুগে নির্মিত। এই মহিষাসুরমর্দিনীর লৌকিক নাম হলো "যোগদা"।
গড় জঙ্গল
পশ্চিম বর্ধমান জেলার গড় জঙ্গলে শ্রী শ্রী চণ্ডী উল্লেখিত ঋষি মেধসের আশ্রম রয়েছে। এটি মহিষাসুরমর্দিনীর প্রথম পূজার স্থল। এই আশ্রমের কাছেই চণ্ডী মঙ্গল কাব্যে উল্লিখিত ইচ্ছাই ঘোষের দেউল। এখানে টেরাকোটার মন্দিরে মহিষাসুরমর্দিনীর উপাসনা হয়।
কুমুদরঞ্জন মল্লিক
জন্ম ও শিক্ষা জীবন
কবি কুমুদরঞ্জন মল্লিক ১৮৮৩ সালের ৩ মার্চ (১২৮৯ বঙ্গাব্দের ১৯ ফাল্গুন) অবিভক্ত বাংলার (বর্তমানের পশ্চিমবঙ্গের) পূর্ব বর্ধমান জেলার কোগ্রামে (বর্তমানে কুমুদগ্রাম) মাতুলালয়ে জন্মগ্রহণ করেন। তার পৈতৃক নিবাস ছিল একই জেলার বৈষ্ণবতীর্থ শ্রীখন্ড গ্রামে৷ পিতা পূর্ণচন্দ্র মল্লিক ছিলেন কাশ্মীর রাজসরকারের উচ্চপদস্থ কর্মকর্তা। মাতা ছিলেন সুরেশকুমারী দেবী।
কুমুদরঞ্জন ১৯০১ খ্রিস্টাব্দে এন্ট্রান্স, ১৯০৩ খ্রিস্টাব্দে কলকাতার রিপন কলেজ বর্তমানে সুরেন্দ্রনাথ কলেজ থেকে এফ.এ. এবং ১৯০৫ সালে বঙ্গবাসী কলেজ থেকে বি.এ. পাস করেন ও বঙ্কিমচন্দ্র সুবর্ণপদক প্রাপ্ত হন।
কর্মজীবন
বর্ধমান জেলার মাথরুন নবীনচন্দ্র বিদ্যালয়ের প্রধান শিক্ষকরূপে তিনি কর্মজীবন শুরু করেন। ১৯৩৮ খ্রিষ্টাব্দে অবসর গ্রহণ করেন। প্রসঙ্গত উল্লেখনীয় এই যে, বাংলার বিদ্রোহী কবি কাজী নজরুল ইসলাম ওই স্কুলে তার ছাত্র ছিলেন।
কবি প্রতিভা
বাল্যকাল থেকেই কুমুদরঞ্জনের কবিত্বশক্তির বিকাশ ঘটে। কবির গ্রামের পাশ দিয়েই বয়ে গেছে অজয় ও কুনুর নদী। এই গ্রাম আর নদীই হল কবির মুখ্য প্রেরণা। কবিতায় নির্জন গ্রামজীবনের সহজ-সরল রূপ তথা নিঃস্বর্গ প্রেম চমৎকারভাবে ফুটে উঠেছে। পল্লী-প্রিয়তার সঙ্গে বৈষ্ণবভাবনা যুক্ত হয়ে তার কবিতার ভাব ও ভাষাকে স্নিগ্ধতা ও মাধুর্য দান করেছে। 'কপিঞ্জল' ছদ্মনামে তিনি চুন ও কালি নামে ব্যঙ্গকাব্য রচনা করেন।
কাব্য গ্রন্থ
তার উল্লেখযোগ্য প্রকাশিত  কাব্যগ্রন্থগুলি হলঃ
তার অপ্রকাশিত কাব্যগ্রন্থটি হল 'গরলের নৈবেদ্য'। এটি সোমনাথ মন্দির সম্পর্কিত ১০৮ টি কবিতার সংকলন হিসাবে প্রকাশ।
সম্মাননা
বাংলাদেশের কবি-সাহিত্যিকদের প্রতিষ্ঠান -'সাহিত্যতীর্থ' এর তীর্থপতি ছিলেন। কলকাতা বিশ্ববিদ্যালয় তাকে 'জগত্তারিণী স্বর্ণপদক' দিয়ে সম্মান জানায়। ১৯৭০ খ্রিষ্টাব্দে ২১ এপ্রিল ভারত সরকার তাকে 'পদ্মশ্রী' উপাধিতে ভূষিত করে।
তার সম্পর্কে রবীন্দ্রনাথ বলেছিলেন-
পারিবারিক জীবন ও জীবনাবসান
কবি কুমুদরঞ্জন মল্লিক প্রবেশিকা পরীক্ষা দেওয়ার সময় ১৯০০ খ্রিস্টাব্দে সতের বৎসর বয়সে শ্রীখণ্ডবাসী যুগলকিশোর রায়ের দ্বিতীয়া কন্যা সিন্ধুবালাকে বিবাহ করেন। তাদের সাত পুত্র ও তিন কন্যা। পুত্রেরা-জ্যোৎস্নানাথ, সরিৎনাথ, জগন্নাথ, রেবতীনাথ, পৃথ্বীনাথ, কৌশম্বীনাথ ও কণিষ্কনাথ। কণিষ্কনাথ এক বৎসর বয়সে মারা যায়। কন্যারা-বাসন্তী, পুলমা ও অঞ্জলি। কবিপুত্ররা পিতার কাছে শিক্ষা নিয়ে সকলেই কৃতি ও উচ্চপদে প্রতিষ্ঠিত হন। কবি ১৯৭০ সালের ১৩ ডিসেম্বর জ্যোস্নানাথের গৃহপ্রবেশের পূজারদিন কলকাতা আসেন এবং পরদিন ১৪ ডিসেম্বর দ্বিতীয় পুত্র ডা.সরিৎনাথের বালিগঞ্জের বাসায় হৃদরোগে আক্রান্ত হয়ে পরলোক গমন করেন।
গুলজার আহমদ চৌধুরী
গুলজার আহমদ চৌধুরী বাংলাদেশি রাজনিতিবিদ ও মুক্তিযুদ্ধের সংগঠক যিনি সুনামগঞ্জ-৩ আসনের সংসদ সদস্য ছিলেন।
জন্ম ও প্রাথমিক জীবন
গুলজার আহমদ ১৯৩৭ সালে সুনামগঞ্জের দিরাইয়ের হাতিয়া গ্রামে জন্মগ্রহণ করেন। তার স্ত্রী সৈয়দা জেবুনেছা খাতুন কিশোরী মোহন বালিকা বিদ্যালয়ের শিক্ষক ছিলেন। গুলজার দম্পতি এক ছেলে ও দুই কন্যা।
তিনি জগন্নাথপুর উচ্চ বিদ্যালয় থেকে ১৯৫৬ সালে মেট্রিক পরীক্ষা পাশ করে  সুনামগঞ্জ কলেজে ভর্তি হন। তার রাজনৈতিক কর্মকান্ডের ফলে তৎকালীন সরকারী (মুসলিমলীগ)  আদেশে তিনি কলেজ থেকে বহিস্কৃত হন এবং ১৯৫৮ সালে তিনি কারাগার থেকে পরীক্ষা দিয়ে আই.এ পাশ করেন। ১৯৬৩ সালে তিনি এম সি কলেজে ভর্তি হন। ১৯৬৪ সালে তিনি বি.এ পরীক্ষা দিয়ে রাজনীতিতে বেশী সক্রিয় থাকায় অকৃতকার্য হলে ১৯৬৬ সালে তিনি মাদারীপুর সরকারি কলেজ থেকে বি.এ পাশ করেন এবং পরে ঢাকা বিশ্ববিদ্যালয়ের আইন বিভাগে ভর্তি হন তবে কোন পরীক্ষা দেন নি।
রাজনৈতিক জীবন
গুলজার আহমদ স্কুল জীবন থেকে রাজনীতি শুরু করেন। ১৯৬২ সালে সিলেটে সামরিক আইন বিরোধী আন্দোলন সংগঠনে অত্যন্ত বলিষ্ট ভূমিকা পালন করেন। ১৯৬৩ সালে সিলেট জেলা ছাত্র ইউনিয়নের সাধারণ সম্পাদক ও পরবর্তীতে ১৯৬৩ সালে তিনি এই সংগঠনের সভাপতি নির্বাচিত হন। তিনি ১৯৬৫ সালে ছাত্র ইউনিয়নের কেন্দ্রীয় সম্মেলনে কাউন্সিল অধিবেশনে সভাপতিত্ব করেন। তার সভাপতিত্বে সাবেক মন্ত্রী মতিয়া চৌধুরী সভাপতি ও সাইফ উদ্দিন আহমদ মানিক ছাত্র ইউনিয়ন কেন্দ্রীয় কমিটির সাধারণ সম্পাদক নির্বাচিত হন। ১৯৬৬-৬৯ সালে তিনি সিলেট মহকুমা ন্যাপের সাধারণ সম্পাদক ও জেলা কমিটির যুগ্ম সম্পাদক নির্বাচিত হন। তিনি প্রথমে ন্যাশনাল আওয়ামী পার্টির সাংগঠনিক সম্পাদক, পরে যুগ্ম সম্পাদক হিসেবে কাজ করেন।
১৯৭১ সালে তিনি মুক্তিযুদ্ধের অন্যতম সংগঠক ছিলেন। মুক্তিযুদ্ধ চলাকালে তিনি মেঘালয়ের “বালাট ইয়থ” ক্যাম্পের প্রধান হিসাবে কাজ করেন। মুক্তিযুদ্ধ পরবর্তীকালে ১৯৭২ থেকে ১৯৯৫ সাল পর্যন্ত তিনি ছিলেন সিলেট জেলা ন্যাপের সাধারণ সম্পাদক। ১৯৭৫ সালে ‘বাকশাল’ গঠিত হলে তিনি ‘বাকশালে’ যোগ দেন। পরে ন্যাপ ভেঙে যায় এবং গণতন্ত্রী পার্টি গঠিত হলে তিনি গণতন্ত্রী পার্টির রাজনীতির সাথে যুক্ত ছিলেন। ১৯৯৫ সালে তিনি বিএনপিতে যোগদান করে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে সুনামগঞ্জ-৩ আসন থেকে সংসদ সদস্য নির্বাচিত হয়েছিলেন।   এর পর আর রাজনীতিতে সক্রিয় ছিলেন না।
মৃত্যু
গুলজার আহমদ চৌধুরী ২৬ নভেম্বর ২০১৯ সালে ঢাকায় মৃত্যুবরণ করেন।
দেবী শ্রী প্রসাদ
দেবী শ্রী প্রসাদ (জন্ম:২ আগস্ট ১৯৭৯) হচ্ছন একজন ভারতীয় সংগীত সুরকার, গীতিকার, গায়ক, চিত্রগ্রাহক এবং পরিচালক। তিনি দক্ষিণ ভারতীয় চলচ্চিত্র শিল্পে বিশেষত তেলুগু ও তামিল চলচ্চিত্রে তার কাজের জন্য সবচেয়ে বেশি পরিচিত।  তিনি আটটি ফিল্মফেয়ার পুরস্কার জিতেছেন, এরমধ্যে সাতটি শ্রেষ্ঠ সংগীত পরিচালক এর জন্য ফিল্মফেয়ার পুরস্কার দক্ষিণ ও একটি বিশেষ জুরি পুরস্কার, সংগীত পরিচালক এর জন্য পাঁচটি সিনেএমএএ পুরস্কার  এবং সেরা সংগীত পরিচালকের জন্য একটি নন্দী পুরস্কার। দেবী তেলুগু কুমারী ২১এফ চলচ্চিত্রের একটি গানের চিত্রগ্রহণও করেছিলেন।  ২০১৯ সাল পর্যন্ত, তিনি ১০০টিরও বেশি চলচ্চিত্রের জন্য সংগীত সুর করেছেন।
মার্টিন লাভ
মার্টিন লয়েড লাভ (Martin Love; জন্ম: ৩০ মার্চ, ১৯৭৪) কুইন্সল্যান্ডের মুন্ডুবেরায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০২ থেকে ২০০৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড এবং প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শিতা দেখিয়েছেন ‘মাসল’ ডাকনামে পরিচিত মার্টিন লাভ।
শৈশবকাল
মুন্ডুবেরা স্টেট স্কুলে অধ্যয়নশেষে মুন্ডুবেরা হাই স্কুল ও টুওম্বা গ্রামার স্কুলে পড়াশোনা করেছেন মার্টিন লাভ। এরপর ১৯৯৭ সালে কুইন্সল্যান্ড বিশ্ববিদ্যালয় থেকে ফিজিওথেরাপি বিষয়ে স্নাতক ডিগ্রি সম্পন্ন করেন।
প্রথম-শ্রেণীর ক্রিকেট
১৯৯৪-৯৫ মৌসুমে শেফিল্ড শিল্ডের চূড়ান্ত খেলায় কুইন্সল্যান্ডের পক্ষে ১৪৬ রান তুলেন। এরফলে দলটি দীর্ঘ ৬৮ বছর পর প্রতিযোগিতার শিরোপা লাভে সক্ষমতা দেখায়। ২০০২ সালে ডারহামের পক্ষে ২৫১ রানের ইনিংস খেলে রেকর্ড গড়েন। এরপর ২০০৩ সালে ২৭৩ রান তুলে এ রেকর্ডকে আরও উচ্চতায় নিয়ে যান।
অক্টোবর, ২০০৬ সালে ওয়ারউইকশায়ারের পক্ষে খেলার জন্য চুক্তিবদ্ধ হন। কিন্তু দলে যোগদানের পূর্বেই আঘাতগ্রস্ত হলে কুমার সাঙ্গাকারা তার স্থলাভিষিক্ত হন।
টেস্ট ক্রিকেট
২০০২-০৩ মৌসুমে ইংল্যান্ড দল অ্যাশেজ সিরিজে খেলার উদ্দেশ্য নিয়ে অস্ট্রেলিয়া সফরে আসে। ২৬ ডিসেম্বর, ২০০২ তারিখে ইংল্যান্ডের বিপক্ষে টেস্ট অভিষেক ঘটে মার্টিন লাভের। অ্যাশেজ সিরিজের ৪র্থ ও টম টেস্টে যথাক্রমে ৬২*, ৬* ও ০, ২৭ রান তুলেছিলেন। এরপর বার্বাডোসে অনুষ্ঠিত একমাত্র টেস্টে ওয়েস্ট ইন্ডিজের বিপক্ষে ৩৬ ও ২ রান তুলেন। ২০০৩ সালে সফরকারী বাংলাদেশের বিপক্ষে শূন্য রান ও অপরাজিত ১০০ করেন।
ড্যামিয়েন মার্টিন আঘাত থেকে আরোগ্য লাভ শেষে দলে ফিরে আসলে মার্টিন লাভকে টেস্ট দল থেকে চলে আসতে হয়েছিল।
অবসর
২৪ ফেব্রুয়ারি তারিখে মার্টিন লাভ ঘোষণা করেন যে ফিজিওথেরাপিকে পেশা হিসেবে গ্রহণের উদ্দেশ্যে, ২০০৮-০৯ মৌসুম শেষে ক্রিকেট থেকে অবসর গ্রহণ করবেন।
বীর মুক্তিযোদ্ধা এডভোকেট আব্দুল হাকিম স্টেডিয়াম
বীর মুক্তিযোদ্ধা এডভোকেট আব্দুল হাকিম স্টেডিয়াম (জামালপুর স্টেডিয়াম নামেও পরিচিত) ১৯৬২ সালে নির্মিত বাংলাদেশের একটি জেলা পর্যায়ের স্টেডিয়াম। স্থাপনাটি জামালপুর জেলার সদর থানায় জেলা কারাগারের পশ্চিমে এবং জিলা স্কুলের দক্ষিণে অবস্থিত। জেলার একমাত্র স্টেডিয়াম হিসেবে এখানে জেলা ও উপজেলার যাবতীয় খেলাধুলা অনুষ্ঠিত হয়। ২০২০ সালে স্টেডিয়ামটির সংস্কার করা হয়। ১৪০০০ দর্শক ধারণ ক্ষমতা সম্পন্ন স্টেডিয়ামটিতে নিয়মিত খেলা আয়োজনের পাশাপাশি বাংলাদেশের জাতীয় দিবসসমূহের বিভিন্ন অনুষ্ঠান আয়োজিত হয়। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত  এবং স্থানীয় জামালপুর জেলা ক্রীড়া সংস্থার তত্বাবধায়নে রয়েছে।
ইতিহাস
১৯৬২ সালে জামালপুর স্টেডিয়াম নির্মাণ করা শুরু হয়। ১৯৭৯ সালে স্টেডিয়ামটির উদ্বোধন করা হয়। ২০১৩ সালের দিকে স্টেডিয়ামটির নাম আব্দুল হাকিমের নামে "বীর মুক্তিযোদ্ধা এডভোকেট আব্দুল হাকিম" স্টেডিয়াম রাখা হয়। ২০১৬-১৭ অর্থবছরে জাতীয় ক্রীড়া পরিষদ বাংলাদেশের অন্যান্য জেলার সাথে জামালপুর স্টেডিয়াম সংস্কারের উদ্যোগ নেয়। .২০২০ সালের ৭ ডিসেম্বর, ৩৯ কোটি টাকা ব্যয়ে তমা কনষ্ট্রাকশন, মেসার্স বিনিময় কনস্ট্রাকশন ও মেসার্স কিউ এইচ মাসুদ এন্ড কোম্পানী স্টেডিয়ামটির সংস্কার সম্পন্ন করে।
অবকাঠামো
স্থাপনাটির অবকাঠামোতে মূল স্টেডিয়াম ছাড়াও,আউটার স্টেডিয়াম, ব্যায়ামাগার, শুটিং ক্লাব অন্তর্ভুক্ত রয়েছে। ২০২০ সালে সংস্কারের পর স্টেডিয়ামটিতে চারতলা প্যভেলিয়ন, তিন তলা গনসংযোগ ও সাংবাদিক কেন্দ্র, গুরুত্বপূর্ণব্যক্তিদের বসার লাউঞ্জ, খেলোয়াড়দের আবাস, পরিচ্ছন্নতা কক্ষ যুক্ত হয়েছে। গোলাকৃতির স্টেডিয়ামটিতে ১২ ধাপ বিশিষ্ট দর্শক বসার গ্যালারী যুক্ত হয়েছে। এছাড়াও এই স্টেডিয়ামে দিবারাত্রির খেলা আয়োজনের সুবিধার্থে 'ফ্লাড-লাইট' স্থাপনের জন্য পরিকল্পিত।